Elling Eielsen
Store norske leksikon,Religion og filosofi,Religioner og livssyn,Kristendom,Kristne trossamfunn
Elling Eielsen var en norsk-amerikansk predikant. Han var haugiansk predikant i Norge fra 1832 til 1837, og emigrerte til USA 1839. Han ble ordinert til menighetsprest av Hans Nielsen Hauges venner i 1843, og var den første norske lutherske presten i USA.
Med sin lovmessige botsforkynnelse og strie karakter, kom han i strid med norske prester som kom til USA. Han organiserte i 1846 Den evangelisk-lutherske kirke i Nord-Amerika, også kalt Eielsen Synod eller Ellings Samfund; fra 1876 kalt Hauges Synode. De som sluttet seg til Eielsen, kaltes ellingianere. Kirken ble i 1917 sluttet sammen med Den norske lutherske kirke i Amerika. Les mer i Store norske leksikon Hans Nielsen Hauge haugianere Evangelical Lutheran Church Religion i USA Elling Eielsen i Norsk biografisk leksikon Litteratur Golf, Olav: Elling Eielsen : haugianerhøvding og rastløs ferdamann, 2004, isbn 82-520-4743-2, Finn boken  Mørstad, E.O.: Elling Eielsen og den "Evangelisk-lutherske kirke" i Amerika, ny utg., 2001 (1. utg. 1917), isbn 82-996025-0-5, Finn boken